Diwnogorsk

Diwnogorsk (op Russesch: Дивногорск) ass eng Stad an der Regioun Krasnojarsk am Federatiounskrees Sibirien a Russland. Se läit eng 20 km westlech vu Krasnojarsk.

Et ass de Verwaltungszentrum vum Stadkrees Diwnogorsk. Si huet eng 29.000 Awunner (Stand 2016), déi op enger Fläch vun zirka 57 km² liewen.

 Geschicht 

Op der Plaz vun der haiteger Stad huet 1671 d'Dierfchen Owsjanka ugefaang. 1888 goung um selwechte Site eng Patergemeinschaft op, eng Zort Klaus oder Skite, déi dann einfach Skit (Скит) genannt gouf. 1920 gouf d'Klaus zougemaach an an hir Plaz koum fir zéng Joer e Weesenheem, wat duerno enger Forstwirtschaft gewach ass. Déi ganzen Zäit iwwer hunn op d'mannst zéng Familljen do gewunnt.

1956 hu se eng Aarbechtersiidlung fir de Bau vum Krasnojarsker Stauséi gegrënnt. De 4. Abrëll 1957 gouf Skit op Diwnogorsk ëmbenannt (wat sou vill wéi "Stad nieft de wonnerbare Bierger" bedeit) an 1963 krut se d'Stadrechter.

 Fotosalbum 

 Um Spaweck 

 Offiziell Säit vun der Stad

Kategorie:Regioun Krasnojarsk
Kategorie:Stied a Russland